CONVOCATÒRIA D'AJUDES DE LA FACULTAT DE FILOSOFIA I LLETRES PER A ACTIVITATS CULTURALS, ACADÈMIQUES I CIENTÍFIQUES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56443)
  + [Valencià](/va/acuerdo/56852)






Selector de idioma

Leer

* [Español](/es/acuerdo/56895)
* [Valencià](/va/acuerdo/56813)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DE LA FACULTAT DE FILOSOFIA I LLETRES PER A ACTIVITATS CULTURALS, ACADÈMIQUES I CIENTÍFIQUES[Butlletí Oficial Universitat d'Alacant](/ca/Publicacion)
===========================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DE LA FACULTAT DE FILOSOFIA I LLETRES PER A ACTIVITATS CULTURALS, ACADÈMIQUES I CIENTÍFIQUES

Data d'aprovació
:   12/02/2025

Data de publicació
:   13/02/2025

Òrgan competent
:   Facultat de Filosofia i Lletres

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/56312)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56560)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56308)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DE LA FACULTAT DE FILOSOFIA I LLETRES PER A ACTIVITATS CULTURALS, ACADÈMIQUES I CIENTÍFIQUES&url=https://www.boua.ua.es/va/acuerdo/56253)

**Títol:** CONVOCATÒRIA D'AJUDES DE LA FACULTAT DE FILOSOFIA I LLETRES PER A ACTIVITATS CULTURALS, ACADÈMIQUES I CIENTÍFIQUES

**Secció:** CONVOCATÒRIES I CONCURSOS

**Òrgan:** Facultat de Filosofia i Lletres

**Data d'aprovació:** dimecres, 12 de febrer de 2025

CONVOCATÒRIA D'AJUDES DE LA FACULTAT DE FILOSOFIA I LLETRES PER A ACTIVITATS CULTURALS, ACADÈMIQUES I CIENTÍFIQUES

1.  Objecte de la convocatòria i procediment de concessió.

L'objecte d'aquesta convocatòria és la concessió, en règim de concurrència competitiva, d'ajudes per a finançar parcialment simposis, congressos, seminaris i jornades d'àmbit nacional o internacional les quals complementen la formació cultural, acadèmica i científica dels estudis de la Facultat de Filosofia i Lletres que tinguen lloc durant l'any 2025.

Queden excloses d'aquesta convocatòria les jornades culturals dels estudis de grau i les activitats associades a les assignatures dels màsters, que ja compten amb finançament de la Facultat, així com aquelles activitats les sessions de les quals no siguen públiques o presenten algun tipus de restricció per a la seua assistència.

2.  Requisits de les persones beneficiàries.

Podrà sol·licitar aquesta ajuda:

-       La persona sol·licitant haurà de pertànyer al col·lectiu del PDI adscrit a la Facultat de Filosofia i Lletres i a un departament també adscrit a la Facultat de Filosofia i Lletres.

-       La persona sol·licitant haurà de figurar com a organitzadora de l'activitat. Per tant, queden excloses aquelles activitats en les quals la persona sol·licitant participa exclusivament com a assistent, comunicadora o ponent.

-       Els continguts de l'activitat presentada han de tenir una relació directa amb els àmbits de coneixement de les titulacions de la Facultat de Filosofia i Lletres.

-       L'activitat, en cas de ser presencial, haurà de celebrar-se en les instal·lacions de la Universitat d'Alacant o, si no n'hi ha, es farà en altres instal·lacions pròximes a la Universitat.

-       L'activitat haurà d'estar avalada per la direcció del departament al qual pertanga la persona sol·licitant. Així mateix, el departament que avale l'activitat, ha d'assumir expressament part del seu finançament, d'acord amb el que s'estableix en el punt 4 d'aquesta convocatòria.

-       Només s'atendrà una sol·licitud per persona.

3.  Termini i procediment de presentació de sol·licituds.

3.1. Termini de presentació:

Des de l'endemà de la publicació d'aquesta convocatòria en el BOUA fins al 30 de maig de 2025.

No s'acceptaran les sol·licituds que no s'ajusten a les condicions que estableixen aquests terminis.

3.2. Procediment de presentació:

La sol·licitud anirà dirigida al Deganat de la Facultat de Filosofia i Lletres i ha d'emplenar-se mitjançant l'enllaç: <https://cvnet.cpd.ua.es/uacuestionarios/acceso/preguntas.aspx?idcuestionario=132395&idioma=va> amb indicació de les dades d'aquesta convocatòria.

-      Certificació emesa per la direcció del departament al qual pertanga el sol·licitant en la qual s'avale la proposta i on s'assumisca part del finançament de l'activitat, com també còpia de qualsevol document en el qual s'especifique un altre tipus de font de finançament concedit, llevat que ja conste en l'administració de la Universitat d'Alacant.

-      Programa detallat de l'activitat en el qual es puguen quantificar les hores de duració de les sessions obertes a tot el públic sense restriccions d'assistència de qualsevol tipus.

-      Previsió del pressupost de l'activitat.

Quan la documentació ja conste en poder la Universitat d'Alacant, caldrà indicar la unitat administrativa que la va generar o en la qual va ser presentada.

4.  Criteris d'adjudicació.

Es podrà adjudicar l'ajuda a les sol·licituds que complisquen els requisits establits en el punt 2 d'aquesta convocatòria, que hagen presentat en termini la sol·licitud i documentació requerida, i el departament al qual pertany no haja superat la quantia màxima anual de 1.800 € establida en el punt 6 d'aquesta convocatòria.

Només en el cas que després de les adjudicacions no s'haja cobert la dotació màxima de 18.000 €, i hi haja activitats que, complint tots els requisits establits en el punt 2 de la convocatòria, van quedar excloses perquè s'haja cobert la dotació màxima de 1.800 € al seu departament, la comissió d'avaluació podrà fer ús dels diners sobrants de la dotació màxima per a atendre-les.

Els criteris per a l'adjudicació de la quantia de l'ajuda seran els següents:

-      Activitats on la duració siga com a mínim de 20 hores: 50 % de la quantia pressupostada i com a màxim 600 €.

-      Activitats on la duració siga entre 4 i 19 hores: 50 % de la quantia pressupostada i com a màxim 300 €.

El còmput d'hores a aquest efecte es farà exclusivament tenint en compte les sessions obertes a tot el públic sense restriccions d'assistència de qualsevol tipus, ja siga de manera presencial o virtual.

Òrgan Gestor i Comissió de valoració.

4.1. Òrgan gestor.

L'òrgan gestor de la convocatòria, el degà de la Facultat de Filosofia i Lletres, s'encarregarà de l'ordenació i la instrucció del procediment, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se la resolució.

La unitat administrativa de referència, serà el Deganat, contacte: [nthj.uhbfkma@oo.ex](mailto:ltih.dxogzks@kz.yk).

Quan la sol·licitud no reunisca els requisits o no s'adjunte la documentació requerida es notificarà al sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o acompanye els documents preceptius amb indicació que, si així no es fera, se li tindrà per desistit de la seua petició prèvia resolució que haurà de ser dictada en els termes previstos legalment.

4.2. Comissió de valoració.

La comissió de valoració es reunirà entre el 2 i el 10 de juny per a realitzar l'examen i avaluació de les sol·licituds admeses i elaborarà l'informe de valoració.

La comissió estarà formada per:

Presidència:

-       El degà o persona que el substituïsca.

Secretaria:

-       La vicedegana de Cultura, Comunicació i Promoció del valencià o persona que la substituïsca.

Vocals:

-       La responsable de l'Administració del Centre o persones que la substituïsquen.

Els membres de la Comissió de Valoració signaran un document d'absència de conflicte d'interessos (DACI).

5.  Resolució, notificació i publicació dels resultats.

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://lletres.ua.es/va/cultura/ajudes-per-a-activitats-culturals-academiques-i-cientifiques.html>  i substituiran la notificació a les persones interessades i produiran els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la comissió de valoració per a la seua avaluació.

La proposta de resolució provisional de les ajudes es publicarà. A partir de l'endemà de la seua publicació, les persones interessades tindran un termini de 5 dies hàbils per a la presentació de les al·legacions que considere oportunes davant l'òrgan gestor.

Després de la valoració de la sol·licitud, la rectora dictarà la resolució definitiva de la concessió.

6.  Marc legal i pressupostari.

La dotació màxima d'aquesta convocatòria és de 18.000 euros, i es troba consignada en l'aplicació 86.32.1Y.04.90 del Capítol 2 de crèdits del pressupost de la Facultat de Filosofia i Lletres. L'execució d'aquesta dotació està supeditada a la disponibilitat pressupostària de la Universitat d'Alacant. S'aplicaran les disposicions fiscals vigents.

La concessió de les ajudes estarà limitada a la disponibilitat pressupostària anual i a una quantitat de 1.800 € per departament de la Facultat i any natural.

El pagament d'aquestes ajudes es farà mitjançant traspàs intern de crèdit al capítol 2 del departament corresponent.

La dotació assignada a cada ajuda s'ajustarà, en els seus principis generals, al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

7.  Obligacions, justificació de les persones beneficiàries i pagament.

Les persones beneficiàries hauran d'incloure el logo de la Facultat de Filosofia i Lletres en la publºicitat derivada d'aquestes activitats, disponible en la web <https://lletres.ua.es/es/imagenes/gestadm/logo-ffl.gif>.

A més, hauran d'enviar, amb una antelació mínima d'una setmana de la celebració de l'activitat, les proves de la publicitat (cartell anunciador, díptic, etc.) amb el formulari: <https://cvnet.cpd.ua.es/uacuestionarios/preguntas.aspx?idcuestionario=5683&idioma=va> amb l'objectiu que es publique en l'agenda cultural de la Facultat de Filosofia i Lletres.

L'incompliment d'aquestes condicions implicarà la pèrdua de l'ajuda.

8.  Protecció de dades de caràcter personal.

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds anuals de participació en la convocatòria d'ajudes per a activitats acadèmiques i culturals de la Facultat de Filosofia i Lletres.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits en la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les dades no podran ser cedides, excepte obligació legal i seran conservades durant el temps estrictament necessari per a complir amb la finalitat esmentada.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Podeu, així mateix, contactar amb el delegat de protecció de dades a través de l'adreça electrònica [lca@fo.su](mailto:tjc@cd.xt).

La informació addicional i detallada sobre protecció de dades, els vostres drets i la Política de Privacitat de la Universitat d'Alacant, es pot consultar en el següent enllaç: <https://seuelectronica.ua.es/va/privadesa.html>.

9.  Recursos.

Contra la convocatòria, les bases i els actes administratius que se'n deriven i no esgoten la via administrativa, podrà interposar-se el recurs d'alçada previst en l'article 122 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptat des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

José María Ferri Coll

Degà de la Facultat de Filosofia i Lletres





[Carretera Sant Vicent del Raspeig s/n  
03390 Sant Vicent del Raspeig - Alacant  
 Tel. 28 739 9152 - Fax 08 669 3408](https://www.google.es/maps/@39.116797,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12859&trk=tyah&trkInfo=tarId%4F8407072674181%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)